Urbos

Urbos er en produktserie av trikke- og bybanevogner produsert av CAF. Den spanske fabrikanten CAF produserte tidligere  lokomotiver, passasjervogner, regiontogn og tunnelbanetog. I 1993 begynte CAF å produsere trikker for Sevillas metro, med levering av 16 trikker i 1999. Dette var en variant av et Siemens-design og noen komponenter ble levert av Siemens, inkludert bogies og trekkraftmotorer. Dette designet ble også solgt til Lisboa sporvogn i 1995; CAF bestemte seg deretter for å utvikle og bygge Urbos selv.

Det er tre generasjoner av Urbos, kjent som Urbos 1, Urbos 2, og Urbos 3. Den første generasjonen ble bestilt av trikkeoperatøren i Bilbao, som fikk seks trikker mellom 2004 og 2006. Den andre generasjonen ble solgt til andre aktører i Spania, og den tredje generasjonen er solgt i Spania, andre steder i Europa, USA og Australia. Produksjonsanlegg ligger blant annet i Zaragoza og Linares i Spania, Elmira i New York, Hortolândia i Brasil og Bagnères-de-Bigorre i Frankrike.

Den 11. juni 2018 ble anbudskonkurransen avgjort da Oslo Sporveier valgte CAF som trikkeleverandør for en kontrakt på rundt 4 milliarder kroner for 87 trikker og en opsjon på 60 andre trikker av type Urbos 3. Trikkene, med navnet SL18, skal bli testet fram til 31. Januar 2022 før de slipper passasjerer ombord.. Jomfruturen (med passasjerer) skal gå mellom Skøyen og Bråten.

Urbos 1
Trikkeoperatøren Euskotren Tranbia bestilt 8 trikker av den første generasjonen i 2002. Disse er 70 % lavgulvvogner med tre boggier med sporvidde på 1,000 mm i meterspor.

 Linje A (EuskoTran), 8 trikk, (nr. 401 til 408)

Urbos 2
 MetroCentro (Sevilla) (erstattes med Urbos 3 i mars 2011)
 Sevilla Metro
 Tranvía de Antalya
 Tranvía de Vitoria
 Vélez-Málaga Tram

Urbos 3

Som etterfølgeren etter Urbos 2 har den tredje generasjonen overtatt all trikkeproduksjon hos CAF-konsernet som dermed tilbyr ulike varianter basert på denne basismodellen. Standardvariantene, Urbos 100 og Urbos 70, har enten 100 % eller 70 % lavgulv i sin konstruksjon. Den modulære oppbyggingen i basismodellen tillatt tilpasning på ulike sporvidder og dermed med ulike vognbredde fra 2,300 til 2,650 mm. Som et leddkjøretøy - teknisk sett et leddsporkjøretøy eller leddtrikk - er Urbos 3-modellen i stand til å ha forskjellige kjøretøylengder ved å forminske eller forstørre tallet på vognene/segmenter, fra 3, 5, 7 og (bare for Urbos 100) 9 modulvogner. Dermed kunne den totale lengden varieres fra 23 m til 56 m.

Etter lang tid ble anbudskonkurransen for å velge den neste generasjon trikker for Oslo Sporveier avsluttet den 11. juni 2018 da CAF ble valgt med sin modell som skal være basert på Urbos 3 (Urbos 100 standard), med seks doble dører, skikkelig klimaanlegg, totallengde på 34,16 meter og bredden på 2,65 meter med en kapasitet på 220 passasjerer. Oslo-modellen skal ha 100% lavgulv og er delt i fem segmenter, dvs. vogner som er leddet sammen, og tre boggier, hvorav to med motordrift. Hvis testprogrammet under vinteren 2020/2021 skulle bevise modellens dugelighet for drift på spornettverket i Oslo, vil serieproduksjonen starte i 2021 under litreringen SL 18.

Urbos AXL

Urbos AXL-serien har større modulvogner og svingende akselboggier. Har toppfart på 90 km/t for bybanetrafikk som på forstadstrafikk. AXL-varianten så langt (juni 2018) har blitt levert til to byer, Tallinn i Estland og Stockholm i Sverige.

Da den estiske trikkeoperatøren Trammiliiklus Tallinnas (TT) ønsket en ny trikkeflåte for å erstatte eldre trikker, hadde Estland og Spania inngått en avtale hvor Spania kjøpte til seg kvoter på karbonutslipp og finansierte anskaffelsesavtalen på 15 trikker med sporvidde på 1,067 mm i 2012. Den første CAF-trikken ble levert i 2014.

Den svenske hovedstaden Stockholm har en trikkeflåte på 15 tredelte leddtrikker under litreringen A35 og 7 firedelte leddtrikker under litreringen A36 siden den første leveransen hendt i mai 2013. Disse A35-sporvognene er ment for Tvärbanen, Nockebybanan og Spårväg City i Stockholm. Den andre varianten, A36, er en forlenget variant med en ekstra vogn (cirka 9 meter lengre), tiltenkte rollen som enslige trikker uten koblingsmuligheter med andre trikker. 7 A36-sporvogner har blitt levert til Storstockholms Lokaltrafik (SL) sammen med de andre 15 A35-sporvognene.

Urbos TT
Urbos TT er bygd som et hybridkjøretøy med komponenter hentet fra både bybane og jernbane, dermed tillatt bruk av kombidrift på traseer for både bybane og jernbane.

Urbos LRV

Tredelte leddsporvogn med tre boggier som LRV-variant av Urbos for det nordamerikanske markedet, tilpasset de amerikanske betingelser for trikkedrift. Den amerikanske forkortelsen LRV står for Light Rail Vehicle, som på norsk betyr bybane.

Et bybaneselskap under navnet METRORail startet i den teksanske byen Houston i januar 2004, og har siden utgjort en meget viktig del av storbyens kollektivtrafikken med årlige vekst og utvidering av sitt spornettverk. METRORail hadde siden 2004 en trikkeflåte på 18 sporvogner, senere utvidet med 19 andre sporvogner fra den samme produsenten Siemens i 2011.

Men da trikkeflåten skulle forstørres for å åpne nye bybaneruter, ble CAFs amerikanske datterselskap utpekt som vinneren for en stor kontrakt om 105 sporvogner i mai 2010. Denne ordren ble kansellert på juridisk grunnlag pga. «Buy America Act»-loven fra 1933. Men METRORail gav ikke seg, og klarte å sende inn en ordre på 39 Urbos LRV sporvogner i september 2011 etter å ha fått den føderale FTA (Federal Transit Administration)s tillatelse. LRV-sporvognene bygges i Elmira, New York og de første leveransene fant sted i januar 2015.

Urbos-sporvognene har fått litreringen H3 som den tredje serie som så langt er levert til Houston siden åpningen av bybanen.

Referanser 

Sporveismateriell